2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 01.2.2-MITA-K-702 priemonės „MTEP rezultatų komercinimo ir tarptautiškumo skatinimas“ projektų finansavimo sąlygų aprašo Nr. 1

5 priedas

**METODINIAI NURODYMAI DĖL FIKSUOTŲJŲ SUMŲ TAIKYMO**

**I SKYRIUS**

**BENDROSIOS NUOSTATOS**

1. Pagal 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 01.2.2-MITA-K-702 priemonės „MTEP rezultatų komercinimo ir tarptautiškumo skatinimas“ projektų finansavimo sąlygų aprašą Nr. 1 (toliau – Aprašas) taikomos fiksuotosios sumos, kurių taikymo sąlygos nustatytos atsižvelgiant į Mokslinių tyrimų ir eksperimentinės plėtros rezultatų komercinimo projektų fiksuotosios sumos nustatymo tyrimo ataskaitą, patvirtintą Mokslo, inovacijų ir technologijų agentūros direktoriaus 2017 m. gegužės 15 d. įsakymu Nr. 2V-144 „Dėl Mokslinių tyrimų ir eksperimentinės plėtros rezultatų komercinimo projektų fiksuotosios sumos nustatymo tyrimo ataskaitos patvirtinimo“, (toliau – Tyrimo ataskaita). Tyrimą atliko Mokslo, inovacijų ir technologijų agentūra (toliau – Agentūra).

2. Tyrimo ataskaita skelbiama interneto svetainėje adresu: *http://www.esinvesticijos.lt/lt/dokumentai/supaprastinto-islaidu-apmokejimo-tyrimai*.

**II SKYRIUS**

**TINKAMOS FINANSUOTI PROJEKTO IŠLAIDOS**

3. Tinkamomis finansuoti projekto išlaidomis laikomos Aprašo 11 punkte nurodytos remiamos veiklos atlikimo projektą vykdančio personalo, kuris tiesiogiai įgyvendina projekto veiklas, darbo užmokesčio išlaidos, išlaidos prekėms ir paslaugoms, kurios yra būtinos tiesiogiai projekto veikloms įgyvendinti, įsigyti ir projekto vykdytojo netiesioginės išlaidos.

4. Tyrimu nustatytos fiksuotosios sumos dydis yra maksimalus. Pareiškėjas, teikdamas paraišką dėl projekto finansavimo, gali numatyti mažesnius dydžius. Fiksuotosios sumos dydis, projekto veiklos įgyvendinimo sąlygos ir rezultatas turi būti įrašyti dotacijos sutartyje ir negali būti keičiami projekto įgyvendinimo metu.

**III SKYRIUS**

**MAKSIMALIOS FIKSUOTOSIOS SUMOS**

5. Maksimalus fiksuotosios sumos dydis nustatytas Tyrimo ataskaitos 20 punkte.

**IV SKYRIUS**

**BAIGIAMOSIOS NUOSTATOS**

6. Projektų išlaidos, kurias numatyta apmokėti taikant fiksuotąsias sumas, apmokamos atsižvelgiant į dotacijos sutartyje (tarp Agentūros ir pareiškėjo pasirašytoje dvišalėje sutartyje dėl lėšų skyrimo) nustatytas fiksuotąsias sumas, projekto vykdytojo pateiktus dokumentus, kuriais įrodoma įgyvendinta projekto veikla ir pateiktą / pademonstruotą galutinį produktą (siekiant vertinimo objektyvumo, dokumentus ir galutinį produktą vertina nepriklausomi ekspertai). Dokumentai, kuriuos reikia pateikti, įrodant pagal fiksuotąsias sumas apmokamų rezultatų pasiekimą, nurodomi dotacijos sutartyje.

7. Atsiskaitymas pagal fiksuotąsias sumas administruojamas vadovaujantis Projektų taisyklių 35 skirsniu.

8. Tyrimo ataskaitoje nustatyti fiksuotųjų sumų dydžiai gali būti keičiami:

8.1. jeigu infliaciniai procesai, mokestinės aplinkos pokyčiai, kiti ekonominiai veiksniai pakeičia projekto darbų, prekių ir paslaugų kainas taip, kad vykdytų projektų perskaičiuotos patirtos išlaidos pagal pasikeitusius darbų, prekių ir paslaugų įkainius apskaičiuotą fiksuotąją sumą padidintų arba sumažintų daugiau kaip 5 proc. nuo tyrimu nustatyto. Pakeista fiksuotoji suma galės būti taikoma naujiems mokslinių tyrimų ir eksperimentinės plėtros rezultatų komercinimo projektams, pradėtiems vykdyti laimėjus konkursus pagal kvietimus, paskelbtus po naujos fiksuotosios sumos viešo paskelbimo teisės aktų nustatyta tvarka;

8.2. pasikeitus pridėtinės vertės mokesčio (toliau – PVM) dydžiui. Pasikeitus PVM dydžiui, nuo tos dienos, kai įsigalioja naujas PVM dydis, fiksuotoji suma taikoma su nauju PVM dydžiu, projektams, kai PVM yra tinkamas finansuoti ir kurių sutartys pasirašytos po naujo PVM dydžio įsigaliojimo dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_